Hvað er hægt að hlaða miklu efni niður af netinu ? Spyrjandi bætir einnig við : Þessu getið þið ekki svarað ! Þrátt fyrir fullyrðingu spyrjanda ætlum við að svara þessu og teljum að við höfum oft komist í hann krappari . Eins og fram kemur í fyrri svörum um Internetið er það einfaldlega tölvunet sem sett er saman úr minni einingum : vefþjónum og venjulegum tölvum sem sækja vefsíður eða annað efni á þjónana . Hér sést niðurhal á 1.80 MB stórri skrá . Rétt eins og við segjum að vefsíður á netinu séu óendanlega margar , er hægt að segja að magn þess efnis sem hægt sé að hlaða niður af netinu sé óendanlegt . Við þurfum ekki einu sinni að vera sannfærð um að vefsíðurnar á netinu séu óendanlega margar til að vera viss um að hægt sé að hlaða óendanlega miklu efni niður af netinu . Með vefforritunarmálunum PHP , JSP eða ASP er auðvelt að forrita hlekk sem lætur notanda hlaða niður óendanlegri runu af táknum .